અત્યાર સુધી ૬૦ લોકો ડેન્ગ્યુને કારણ મૃત્યુ પામ્યાં છે. અાગામી બે મહિનામાં અા ઘટનાઅો વધે તેવી શક્યતાઅો છે. સરકારી અભ્યાસમાં જાણવા મળ્યું કે ૪૧ ટકા મચ્છર પ્લાસ્ટિકનાં ડ્રમ અને કન્ટેનરમાં ઉત્પન્ન થાય છે જેનો ઉપયોગ મુખ્ય રીતે ઘર અને દુકાનોમાં પાણી સ્ટોર કરવા થાય છે. અા ઉપરાંત કૂલર્સથી ૧૨ ટકા અને નિર્માણ સ્થળો પર ઉપયોગમાં લેવાતાં લોખંંડના કન્ટેનરમાં ૧૮ ટકા મચ્છર ઉદ્ભવે છે. સ્વાસ્થ્ય સચિવ સાથે પોતાની લેટેસ્ટ રિવ્યૂ મિટિંગમાં કેબિનેટ સેક્રેટરી પી કે સિંહાઅે કહ્યું કે કેન્દ્રની સાથે સાથે રાજ્ય સરકારો અને નગરપાલિકા અધિકારીઅોઅે ડેન્ગ્યુ તેમજ ચિકનગુનિયા રોકવા પગલાં ભરવાં જોઈઅે. તેમણે કહ્યું કે સરકાર સાર્વજનિક જાગૃતિ કાર્યક્રમ દરમિયાન જબરજસ્ત અાયોજન, દવાઅો અને ડોક્ટરો ઉપલબ્ધ કરાવીને તેમજ લોકોને હેલ્પલાઈન સુવિધા અાપીને અને મોબાઈલ ક્લિનિકનો ઉપયોગ કરીને અસરકારક રીતે અા બીમારીઅો સાથે લડી શકે છે.